Kamu bisa jelasin ke aku soal Hong Kong dalam bahasa sunda?

Hong Kong (), ngaran resmina Wewengkon Administratif Husus Hong Kong [pronunsiasi], nyaéta salah sahiji tina dua wewengkon administratif husus di Republik Rahayat Cina (RRC), hijina deui nyaéta Macau. Wewengkon ieu ngampar di  béh wetan Delta Walungan Mutiara, wawatesan jeung propinsi Guangdong di  béh kaler nyanghareupan Sagara Cina Kidul di  béh wetan, kulon jeung kidulna. Dimimitian ku jadi palabuan dagang saprak abad ka-19, Hong Kong kiwari geus mekar jadi puseur finansial.

Hong Kong tadina mangrupa jajahan makuta Karajaan Ngahiji ti saprak taun 1842 tepikeun ka dialihkeun kedaulatannana ka Républik Rahayat Cina taun 1997. Sino-British Joint Declaration katut Hukum Dasar Hong Kong netepkeun yén Hong Kong lumaku kalayan otonomi sahanteuna tepi ka taun 2047, lima puluh taun sanggeus alihan. Kalayan kawijakan "sanagara, dua sistim", Pamarentah Rahayat Puseur tanggung jawab kana pertahanan teritori katut urusan luar nagri, sedengkeun Hong Kongna sorangan ngaropéa sistim hukum, angkatan kapulisian, sistim moneter, kawijakan béa cukéy, kawijakan imigrasi, jeung delegasi keur organisasi jeung acara internasional.